3 Beno tala nki mutindu Tata me zolaka beto,+ sambu bo binga beto bana ya Nzambi!+ Mpi beto kele mutindu yina. Yo yina nsi-ntoto me zaba beto ve,+ sambu yo me zabaka yandi ve.+2 Bampangi ya mono ke zolaka mingi, ntangu yai beto kele bana ya Nzambi,+ kansi mutindu beto ta vanda me monana ntete ve.+ Beto me zaba nde ntangu yandi ta monana, beto ta vanda bonso yandi, sambu beto ta mona yandi mutindu yandi kele.3 Mpi konso muntu yina kele ti kivuvu yai na yandi ke kudikumisaka bunkete,+ mutindu muntu yina mpi kele bunkete.4 Konso muntu yina ke salaka disumu ke fwaka mpi nsiku, mpi disumu kele kufwa nsiku.5 Beno me zaba mpi nde yandi monanaka sambu na kukatula masumu na beto,+ mpi yandi kele ve ata ti disumu mosi.6 Konso muntu yina kele na bumosi ti yandi ke salaka ve disumu;+ ata muntu mosi ve yina ke salaka disumu me monaka yandi to me zabaka yandi.7 Bana ya fioti, muntu mosi ve kukusa beno; muntu yina ke salaka mambu ya lunungu kele muntu ya lunungu, mutindu muntu yina kele muntu ya lunungu.8 Muntu yina ke salaka disumu me katuka na Diabulu, sambu Diabulu ke salaka disumu katuka luyantiku.*+ Mwana ya Nzambi me monanaka sambu na kikuma yai: sambu na kufwa bisalu ya Diabulu.+9 Konso muntu yina kele mwana ya Nzambi ke salaka ve disumu,+ sambu nkuna* na yandi kele na muntu yina, mpi yandi ke salaka ve disumu, sambu yandi kele mwana ya Nzambi.+10 Bana ya Nzambi mpi bana ya Diabulu ke monanaka na diambu yai: Konso muntu yina ke salaka ve mambu ya lunungu mpi muntu yina ke zolaka ve mpangi na yandi+ me katukaka ve na Nzambi.11 Sambu nsangu ya beno me waka katuka luyantiku yo yai, nde beto fwete zolana;+12 kansi ve bonso Kaini, yina katukaka na muntu ya mbi mpi fwaka mpangi na yandi.+ Ebuna sambu na nki yandi fwaka yandi? Sambu bisalu na yandi vandaka ya mbi,+ kansi bisalu ya mpangi na yandi vandaka ya lunungu.+13 Bampangi, beno yituka ve kana nsi-ntoto ke menga beno.+14 Beto me zaba nde beto vandaka bonso bantu ya kufwa kansi ntangu yai beto kele na luzingu,+ sambu beto ke zolaka bampangi.+ Muntu yina ke zolaka ve kele kaka ya kufwa.+15 Konso muntu yina ke mengaka mpangi na yandi kele muntu ya ke fwaka bantu,+ mpi beno me zaba nde ata muntu mosi ve ya ke fwaka bantu kele ti luzingu ya mvula na mvula.+16 Mambu yai me sadisaka beto na kuzaba zola, sambu yandi pesaka luzingu* na yandi sambu na beto,+ mpi beto fwete pesa luzingu* na beto sambu na bampangi na beto.+17 Kansi, kana muntu kele ti bima ya kinsuni ya nsi-ntoto yai, ebuna yandi me mona mpangi na yandi me konda bima kansi yandi ke buya kuwila yandi mawa, nki mutindu zola ya Nzambi kele na muntu yina?+18 Bana ya fioti, beto fwete zola kaka ve na bangogo to na ludimi,+ kansi na bisalu+ mpi na kieleka.+19 Yina mutindu beto ta zaba nde beto me katukaka na kieleka, mpi beto ta ndimisa ntima na beto na ntwala na yandi20 na konso kima yina bantima na beto lenda bedisa beto, sambu Nzambi kele nene kuluta bantima na beto mpi yandi me zaba mambu yonso.+21 Bampangi ya mono ke zolaka mingi, kana bantima na beto ke bedisa beto ve, beto kele ti masonga na ntwala ya Nzambi;+22 mpi konso kima yina beto ke lomba yandi,+ yandi ke pesaka beto yo, sambu beto ke zitisaka bansiku na yandi mpi beto ke salaka mambu yina ke pesaka yandi kiese.23 Ya kieleka, nsiku na yandi yo yai: beto kwikila na zina ya Mwana na yandi Yezu Kristu+ mpi beto zolana,+ mutindu yandi songaka beto.24 Diaka, muntu yina ke zitisaka bansiku na yandi kele na bumosi ti yandi, mpi yandi kele na bumosi ti muntu yina.+ Mpi na nzila ya mpeve yina yandi me pesaka beto, beto me zaba nde yandi kele na bumosi ti beto.+
kon_Latn